
	Bucureşti, 04.06.2018                                                                                              

Nr. 4c-11/361                                                                                                                                                                                                      
	
	Plx 158/2018


BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra propunerii legislative pentru modificarea art.17 din Ordonanţa de urgenţă a Guvernului nr.24/2008 privind accesul la  propriu dosar şi deconspirarea Securităţii, transmis cu adresa  nr. Pl-x 158 din  23 martie 2018 şi înregistrată cu nr.4c-11/361 din 24 aprilie 2018.
În raport cu obiectul şi conţinutul său,  iniţiativa legislativă face parte din categoria legilor organice. 
PREŞEDINTE,

Eugen NICOLICEA

[image: image3.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 04.06.2018
Pl-x 158


RAPORT 

asupra propunerii legislative pentru modificarea art.17 din Ordonanţa de urgenţă a Guvernului nr.24/2008 privind accesul la  propriu dosar şi deconspirarea Securităţii
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi, a fost sesizată spre dezbatere, în fond, cu propunerea legislativă pentru modificarea art.17 din Ordonanţa de urgenţă a Guvernului nr.24/2008 privind accesul la  propriu dosar şi deconspirarea Securităţii, transmis cu adresa nr. Pl-x 158 din 23 aprilie 2018, înregistrat sub nr. 4c-11/361 din  24 aprilie 2018.
Conform dispoziţiilor art. 75 din Constituţia României, republicată, şi ale art.92 alin. (8) pct.2, din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr.350 din 18 aprilie 2018.
Comisia pentru drepturile omului culte şi problemele minorităţilor naţionale, a avizat favorabil iniţiativa legislativă, conform avizului nr. 4c-5/225 din 9 mai 2018.


Propunerea legislativă are ca obiect de reglementare modificarea art.17 din Ordonanţa de urgenţă a Guvernului nr.24/2008 privind accesul la propriul dosar şi deconspirarea Securităţii, în scopul modificării numărului membrilor Colegiului Consiliului Naţional pentru Studierea Arhivelor Securităţii de la 11 la 13 membri, pentru corelarea principiului reprezentării cu cel al configuraţiei politice actuale din cele două Camere ale Parlamentului, asigurându-se astfel participarea la procesul decizional al tuturor grupurilor parlamentare.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din  4 iunie 2018. 
Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, adoptarea propunerii legislative pentru modificarea art.17 din Ordonanţa de urgenţă a Guvernului nr.24/2008 privind accesul la  propriu dosar şi deconspirarea Securităţii.
În raport cu obiectul şi conţinutul său,  propunerea legislativă  face parte din categoria legilor organice. 

               PREŞEDINTE,                                                 SECRETAR,                                                        

           Eugen NICOLICEA                                Aida-Cristina CĂRUCERU
Consilier  parlamentar
Florica Manole

